作者:劉辰翁
標題:沁園春
內容:六十一翁，垂銀帶魚，插四角輪。把百個今朝，重排花甲，十年前事，似臼齏辛。骰選功名，酒中富貴，管取當筵滿勸旬。槐知道，待二郎做甚，父子封申。便應際會昌辰。怕林下相逢未是真。看焚芰裂荷，起鍾山笑，賣田僦馬，墮貢生貧。後六十年，有無窮事，是宰官身是報身。年來好，莫做他宰相，便是全人。